วันเสาร์ที่ 26 มิถุนายน 2564
เตรียมนำเข้าวัคซีนลัมปี สกิน โคนมโดยเฉพาะ
รมช.มนัญญา เผย อ.ส.ค.เตรียมนำเข้าวัคซีนลัมปี สกิน โคนมโดยเฉพาะ พร้อมมอบเวชภัณฑ์/ยาฆ่าแมลง ป้องกันโรค
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจราชการตามนโยบายกระทรวงเกษตรและสหกรณ์และให้ความช่วยเหลือเกษตรกรที่ได้รับผลกระทบจากการแพร่ระบาดของโรคลัมปีสกินตลอดจนรับฟังปัญหาความเดือดร้อนจากเกษตรกรจ.บุรีรัมย์โดยเดินทางไปยังองค์การบริหารส่วนตำบลชุมเห็ดอ.เมืองจ.บุรีรัมย์และโรงเรียนกระสังพิทยาคมอ.กระสังจ.บุรีรัมย์เพื่อมอบเวชภัณฑ์/ยาฆ่าแมลงปัจจัยการผลิตทางการเกษตรตลอดจนพบปะสมาชิกสหกรณ์และเกษตรกรในพื้นที่รวมทั้งชมการฉีดพ่นยาฆ่าแมลงในคอกโคและปล่อยขบวนป้องกันและกำจัดโรคลัมปีสกินโดยมีนายพิเชษฐ์วิริยะพาหะอธิบดีกรมวิชาการเกษตรนายวิศิษฐ์ศรีสุวรรณ์อธิบดีกรมส่งเสริมสหกรณ์นายพจน์พิรัชต์เนียมจุ้ยรองอธิบดีกรมตรวจบัญชีสหกรณ์หัวหน้าส่วนราชการในสังกัดกระทรวงเกษตรและสหกรณ์เกษตรกรและสมาชิกสหกรณ์เข้าร่วม
รมช.มนัญญากล่าวว่ากระทรวงเกษตรและสหกรณ์มีนโยบายสำคัญและเร่งด่วนในการแก้ไขปัญหาการแพร่ระบาดของโรคลัมปีสกินโดยรัฐมนตรีว่าการกระทรวงเกษตรและสหกรณ์(ดร.เฉลิมชัยศรีอ่อน)มอบหมายให้กรมปศุสัตว์เร่งควบคุมและหยุดยั้งการแพร่ระบาดของโรคและให้ความช่วยเหลือเกษตรกรที่ได้รับความเสียหายจากโรคดังนั้นขอให้เกษตรกรมั่นใจว่าโค-กระบือทุกตัวที่อยู่ในพื้นที่ระบาดจะได้รับการฉีดวัคซีนอย่างแน่นอนและจะจัดสรรวัคซีนในแต่ละพื้นที่ตามสถานการณ์การระบาดรวมทั้งได้มีการบูรณาการทำงานร่วมกันระหว่างกรมปศุสัตว์องค์การส่งเสริมกิจการโคนมแห่งประเทศไทย(อ.ส.ค.)ในการกระจายอุปกรณ์ฉีดพ่นยาเวชภัณฑ์ยาไปสู่เกษตรกรพร้อมทั้งให้ความรู้สร้างความเข้าใจที่ถูกต้องในส่วนของกรมส่งเสริมสหกรณ์ได้มอบหมายให้บูรณาการทำงานร่วมกับหน่วยงานต่างๆในพื้นที่กำจัดและป้องกันแมลงในพื้นที่ทำความสะอาดคอกและอุปกรณ์ในการเลี้ยงทั้งนี้โรคดังกล่าวไม่สามารถติดต่อสู่คนได้เนื่องจากเป็นโรคที่เกิดทางผิวหนังเมื่อโคกระบือหายแล้วสามารถรับประทานได้จึงขอให้ประชาชนมั่นใจ
“ขณะนี้กระทรวงเกษตรฯได้เร่งจัดสรรวัคซีนเพื่อกระจายไปยังจังหวัดต่างๆอย่างทั่วถึงรวมทั้งอ.ส.ค. ซึ่งเป็นหน่วยงานในกำกับดูแลของตนได้เตรียมสั่งซื้อวัคซีนป้องกันโรคลัมปีสกินสำหรับโคนมโดยเฉพาะซึ่งขณะนี้กลุ่มเกษตรกรสมาคมผู้เลี้ยงโค-กระบือตลอดจนภาคเอกชนสามารถนำเข้าวัคซีนได้โดยแจ้งความประสงค์มายังกรมปศุสัตว์ขณะเดียวกันได้ประสานไปยังนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขเพื่อขอให้เร่งดำเนินการในขั้นตอนการรับรองอย.ซึ่งท่านได้ให้ความสำคัญและผลักดันเรื่องนี้อย่างต่อเนื่องอย่างไรก็ตามสหกรณ์จังหวัดบุรีรัมย์มีความเข้มแข็งและประสบความสำเร็จในโครงตามสำคัญตามนโยบายของกระทรวงเกษตรฯแต่ประสบปัญหาการแพร่ระบาดของโรคลัมปีสกินดังนั้นจึงต้องบูรณาการทำร่วมร่วมกันเพื่อบรรเทาความเดือดร้อนและเยียวยาเกษตรกรให้ได้มากที่สุด”รมช.เกษตรฯกล่าว
สำหรับจ.บุรีรัมย์มีเกษตรกรผู้เลี้ยงสัตว์รวม238,087ครัวเรือนเลี้ยงโค-กระบือจำนวน89,254รายเป็นโคเนื้อ393,309ตัวโคนม6,785ตัวและกระบือ135,975ตัวสถานการณ์การระบาดของโรคลัมปีสกินในพื้นที่บุรีรัมย์มีพื้นที่เกิดโรคจำนวน188ตำบล905หมู่บ้านเกษตรกรจำนวน26,025รายคิดเป็น29%สัตว์ป่วยสะสมจำนวน36,994ตัวคิดเป็น7%รักษาหายแล้วจำนวน22,195ตัวคิดเป็น60%สัตว์ตายจำนวน917ตัวคิดเป็น2.5%คงเหลือสัตว์ป่วย13,882ตัวคิดเป็น37.5%สำหรับสถานการณ์ณวันที่25มิ.ย.64สัตว์ป่วยคงเหลือ19,969ตัวสัตว์ตายสะสม1,095ตัว
โอกาสนี้รมช.มนัญญาได้เยี่ยมชมบูธกิจกรรมภายในงานและพบปะสมาชิกโครงการนำลูกหลานเกษตรกรกลับบ้านสานต่ออาชีพการเกษตรเพื่อสนับสนุนให้คนรุ่นใหม่หันกลับมาประกอบอาชีพทำการเกษตรและกลับสู่ถิ่นฐานร่วมกันพัฒนาบ้านเกิดและใกล้ชิดครอบครัวมากยิ่งขึ้นโดยจ.บุรีรัมย์มีผู้สมัครเข้าร่วมโครงการฯจำนวน272รายสหกรณ์เข้าร่วมโครงการ15แห่งในส่วนของโครงการซูเปอร์มาร์เก็ตสหกรณ์จ.บุรีรัมย์มีสหกรณ์เข้าร่วมจำนวน7แห่งได้แก่ชุมนุมสหกรณ์การเกษตรบุรีรัมย์จำกัด,สหกรณ์การเกษตรกรกระสังจำกัด,สหกรณ์การเกษตรเพื่อการตลาดลูกค้าธ.ก.ส.บุรีรัมย์จำกัด,สหกรณ์นิคมแคนดงจำกัด,สหกรณ์การเกษตรคูเมืองจำกัด,สหกรณ์การเกษตรโนนสุวรรณจำกัดและสหกรณ์การเกษตรหนองหงส์จำกัดเพื่อให้สหกรณ์เป็นจุดรวบรวมและจำหน่ายสินค้าของสมาชิกที่มีคุณภาพรวมทั้งการเชื่อมโยงเครือข่ายการตลาดระหว่างขบวนการสหกรณ์ภาคเอกชนเพื่อกระจายผลผลิตที่มีคุณภาพและมีความปลอดภัยไปสู่ผู้บริโภคและเกษตรกรที่เป็นสมาชิกสามารถจำหน่ายผลผลิตได้ในราคาที่เป็นธรรม.